open-index/open-wikipedia-markdown huggingface dataset:
Egia Kultur Etxea

**Egia Kultur Etxea**, 1997an inauguratu zen eta Donostiako Egia auzoan dagoen kultur etxea da. Aitzinako Jareño fabrikaren orubean eraiki zen eta haren egitura errespetatu zen. 4.500 metro kuadro ditu eta kanpotik fabrika itxura mantentzen du.

## Zerbitzuak 
Bertan aurkitzen diren zerbitzuak hauek dira:

* Musikagela: Entsegu-aretoak, kontzertu zikloak eta artista berrien sustapena, mailegu-zerbitzua (zuzeneko materiala eta grabazioa), prestakuntza-ikastaroak, aholkularitza eta musika presente dagoen edozein jarduera eskaintzen ditu.
* Gazteszena: Espazio eszeniko modernoa da 1998an inauguratua. Harmaila atzeragarriak dituenez, erabilera anitzeko aretoa da eta, hala, hainbat jarduera eszeniko antola daitezke. 264 pertsoneko edukiera du eserlekuak jarrita eta hauek gabe 700ekoa.
* Gaztelekua. 12-17 urte arteko gazteentzat.
* Liburutegia
* KZ Gunea.
* Ikasgela
* Hitzaldi aretoa
* Erakusketa aretoa
* Ikastaroetarako tailerrak
* AET (arte eszenikoen tailerra)

Kultur Etxearen espezialidadea Arte Eszenikoak dira, eta horien artean, bereziki dantzaren alorra da garapen zabalena duena.

## Erreferentziak 
## Kanpo estekak 
* Egia Kultur Etxea
Pablo Agustin Agirre

**Pablo Agustin Agirre** (Donostia, ? - Donostia, 1745) Espainiako Armadaren Kapitaina, ingelesek preso hartu zuten 1720an.

## Biografia 
Donostian jaioa, Indietako Armadan hasi zen, itsas eta gerra kapitainaren gradua lortuz. 1727ko abenduaren 14ko aginduaz fragata kapitaina izendatuta, Santanderrera bidali zuten. 1728an "Andalucia" itsasontziaren agindua hartuta Mediterraneo aldera joan zen, Francisco Cornejo teniente-jeneralaren agindupean. 1731ko otsailaren 23an "Castilla" itsasontziaren agindua hartu zuen eta 1732an "Infante"arena. "Infante"arekin Veracruzera eta Habanara joan zen. Itzultzerakoan, beste ontzi askorekin batera, Bahama kanalean naufragatu zuen. Habanan "Europa" itsasontziaren agindua hartu zuen. 1734ko ekainaren 19an Cádizera heldu zen. Itsasontzi desberdinetatik igaro ondoren, tartean Finisterre inguruan kortsarioen aurka, 1740ko urtarrilean berriro ere Amerikara joateko helburuarekin, oraingoan ere "Princesa" ontziaz, itsasoratu zen baina Ferroletik gertu hiru itsasontzi ingelesekin egin zuen topo, "Oxford", "Kent" eta "Lenox" itsasontziekin alegia. Ingalaterrako ontziak Colvill Mayneren agindupean zeuden. Borroka desorekatua izan zen eta azkenik garaitua izan zen. Borroka horretan, 1740ko apirilaren 8ko ekintza bezala ezagututa, Agirre larri zaurituta gertatu zen. Preso, maiatzaren 9an Portsmouthera eraman zuten eta "Princesa" ingelesen eskuetan gelditu zen; Portsmouthen 32 hilabete egon zen. Beste presoekin trukatuta, 1742an, askatua, Donostiara itzuli zen baina zituen zaurien ondorioz 1745ean hil egin zen. Santa Maria basilikan eman zioten lurra.

## Bibliografia 
* Beatson, Robert (1804): *Naval and military memoirs of Great Britain, from 1727 to 1783*. 1. Longman, Hurst, Rees and Orme.

## Erreferentziak 
## Kanpo loturak 
* : [Camilo Riquer y Zabecoe(https://eu.wikipedia.org/wiki/Camilo_Riquer_y_Zabecoe): *Marinos ilustres. Pablo Agustín de Aguirre*. *Euskal-Erria* aldizkaria.]
Garapen bidean dagoen herrialde

thumb|500px|Garapen araberako sailkapena: Urdin ilunez oso altua; Urdinez altua; Urdi argiz ertaina; Zuriz baxua; Grisez oso baxua.

**Garapen bidean dagoen herrialdea** edo azpigaratua sistema ekonomiko ahula daukana da, Giza garapenaren indize baxua alegia. Bestalde, 1990eko hamarkadaren amaieratik multzo honetako herrialde batzuk saiatu dira herrialde garatuenak baino hazkunde tasa altuagoak lortzen. Multzo batean edo bestean sailkatzeko indikatzaileen artean Barne produktu gordina dugu, eta horren arabera herrialde batzuk pobreziatik edota garapen ekonomikotik gertuago daude.

Tarteko kategoria batean daude berriki industrializatutako herrialdeak: Mexiko, Brasil, Txina, India, Turkia, Hegoafrika, Filipinak, Tailandia eta Indonesia.

Garapenaren eredu erabat unibertsala bestela ez dago, adibidez Kuba eta Bhutan bezalako herrialdeek betetzen ez dutena. Proposamen alternatiboen artean Barne zoriontasun gordinaren indizea dago, esate baterako, guztiz bat ez duena egiten irizpide ekonomiko hutsekin.
 
## Gutxien garatutako herrialdeak 
thumb|500px|Gutxien garatutako herrialdeak munduko mapan, urdinez markatuta.

### Afrika (34) 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### Asia (9) 
# Afganistan
# Bangladesh
# Bhutan
# Ekialdeko Timor
# Kanbodia
# Laos
# Myanmar
# Nepal
# Yemen

### Ozeania (4) 
# 
# 
# 
# 

### Amerika (1) 
# Haiti

## Ikus, gainera 
* Gobernuz kanpoko erakundea
* Hirugarren mundua

## Kanpo estekak
Guaiabondo

**Guaiabondo** (*Psidium guajava*) mirtazeoen familiako zuhaixka da, sagarrondoaren antzeko adajea duena. 6 m inguru hazten da. Enbor adartsu okerra izaten du; hostoak, biribil-luzaranak eta mamidunak; loreak, usaintsuak, zuri handiak. Zuhaixka honen fruituak, guaiabak (; ), sagar biribil baten antza du. Oso ona da jateko. Guaiabondoa, berez, Ameriketako lurralde beroetan hazten da, baina tropiko arteko ia herrialde guztietan lantzen da, gaur egun, ematen duen fruituarengatik, batez ere.

## Erreferentziak 
## Kanpo estekak
Guaiaba

thumb|Guaiaba batzuk
**Guaiaba** guaiabondoaren fruitua da. Sagar biribil baten antza du eta jateko oso estimatua da.

Mexikon, Erdialdeko Amerikan eta iparraldeko Hego Amerikan jatorria du. Nahiz eta hizkera arruntean antzeko espezie batzuei *guaiaba* ere esan, beste generokoak dira, adibidez feijoa (*Acca sellowiana*).

## Erreferentziak 
## Kanpo estekak
Hispania, la leyenda

***Hispania, la leyenda*** () Espainian ekoiztutako telesail bat izan zen, Antena 3 telesail katearen eskutik, Bambú Produccionesek ekoiztuta.

## Argumentua 
Lusitaniarrek, Viriato buruan zutela, Galba pretoreak zuzendutako erromatarren aurka egiten dute.

## Aktoreak 
## Kapituluak eta audientziak 
## Kanpo estekak 
* 
* 
*  - Webgune ofiziala
El internado

***El internado*** () Espainian ekoiztutako telesail bat izan zen, Antena 3 telesail katearen eskutik, Globomediak ekoiztuta.

## Sinopsia 
Marcos eta Paula , bi galiziar anai-arrebak, zeinen gurasoak itsaso zabalean desagertu diren, Laguna Negra barnetegian sartuko dira Hector de la Vega zuzendariaren babespean. Han, laster hasiko dira gertaera bitxiak eta heriotza makabroak gertatzen, eta badirudi Paula, sei urte eskasekoa, bere inguruan gertatzen den guztiaren erdian dagoela. Lagun bat hil ondoren, neska bat bilatzeko eskatuko dio; handik gutxira, haren bila joango dira, neska horrek Marcos eta Paularekin zerikusia izango du, eta Geminis proiektu osoa. Lau umezurtzetako bat da, beste pertsonaia asko bezala iraganean birbilatzeagatik hiltzen saiatzen direnetako bat.

## Aktoreak 
## Atalak eta audientziak 
## Kanpo estekak 
*  - Webgune ofiziala
Ospreys Rugby

[thumb|250px|2010ko [Pro 12 Ligaren finala, Leinsterren aurka irabazi zuena.]]
**Ospreys Rugby** () Galesko lau errugbi talde profesionaletako bat da, Swansea hirian egoitza duena. Pro 14 Liga eta Heineken Cup txapelketetan lehiatu ohi du.

## Historia 
2003an sortu zen **Neath RFC** (1871) eta **Swansea RFC** (1874) taldeek bat egin zutenean, horrela Mendebaldeko Glamorgan eskualdea ordezkatuko zuen. Aurreko denboraldian Neath RFC Pro 12 Ligan finalera iritsi zen eta hurrengo denboraldietarako taldea indartzea zuten helburu. Hasiera batean *Neath-Swansea Ospreys* izena zuen baina **Ospreys Rugby** izenarekin gelditu zen. *Osprey* ingelesez arrano arrantzalea da.

Historia laburra izan arren emaitza bikainak izan ditu, batez ere Pro 12 Ligan. Irlandako Leinsterrekin batera garaipen gehien lortu dituen taldea baita.

## Palmaresa 
* Europako Errugbi Kopa (Heineken Cup):
** Final laurdenak 2008, 2009 eta 2010ean.
* Pro 14 Liga:
** Txapelduna (4): 2005, 2007, 2010, 2012.
** Bigarrena (1): 2003 (Neath).
* Anglo-Galestar Kopa:
** Txapelduna (1): 2008.
** Finalista (1): 2007.

## Kanpo estekak 
*  Webgune ofiziala
Scarlets

[thumb|250px|[Benetton Rugby Treviso|Benetton Trevisoren aurkako partida.]]
**Scarlets** Galesko lau errugbi talde profesionaletako bat da, Llanelli hirian egoitza duena. Pro 14 Liga eta Heineken Cup txapelketetan lehiatzen du. 2009 arte **Llanelli Scarlets** izena zuen.

## Historia 
2003an sortu zen Llanelli RFC (1875), Carmarthen Quins RFC (1875) eta Llandovery RFC (1878) taldeek bat egin zutenean, horrela Galesen mendebaldea eta iparraldea ordezkatzeko. Helburua talde indartsua egitea zen Pro 12 Ligan aritzeko. Emaitzak berehala iritsi ziren, 2003-04ko Liga irabazi baitzuen.

Bigarren titulua irabazteko ordea 2016-17 arte itxaron behar izan zuen. Liga erregularrean hirugarren egin zuen arren txapelketa irabazi zuen play-offetan.

## Palmaresa 
* Europako Errugbi Kopa (Heineken Cup):
** Final erdiak 2007an.
* Pro 14 Liga:
** Txapelduna (2): 2004, 2017.
** Finalista (1): 2018.
* Zeltiar Kopa:
** Finalista (1): 2005.
* Anglo-Galestar Kopa:
** Finalista (1): 2006.

## Kanpo estekak 
*  Webgune ofiziala
Cardiff Rugby

**Cardiff Rugby** (), lehenago **Cardiff Blues** () deitua, Galesko lau errugbi talde profesionaletako bat da, Cardiff hiriburuan egoitza duena. Pro 14 Liga eta Heineken Cup txapelketetan lehiatu ohi du.

## Historia 
[thumb|250px|[Gloucester Rugbyren aurkako partida.]]
1996an lehenengo Heineken Kopan **Cardiff RFC** txapeldun ordea izan zen. Stade Toulousain talde frantziarrak 21-18 emaitzaz garaitu zuen. 2003an **Cardiff Blues** sortu zen *Cardiff RFC* taldea beste zortzi talderekin batu zenean Pro 12 Ligako talde indartsua osatzeko helburuaz. Horrela beraz Cardiff hiriburuaz gain Glamorgan konderriaren ekialdea eta Brecknockshire ere ordezkatzen ditu. Ligarik irabazi ez duen arren bi aldiz izan da bigarrena.

Birritan irabazi du European Challege Cup. 2018ko garaipena Bilbon jokaturiko finalean lortu zuen Gloucester Rugby 31-30 emaitzaz garaitu ondoren.

## Palmaresa 
* Europako Txapeldunen Kopa (Heineken Kopa):
** Finalista (1): 1996 (Cardiff RFC).
** Finalerdiak 2009an.
** Final laurdenak 2008 eta 2012an.
* European Challenge Cup:
** Txapelduna (2): 2010, 2018.
* Pro 14 Liga:
** Bigarrena (2): 2007, 2008.
* Anglo-Galestar Kopa:
** Txapelduna (1): 2009.
** Finalerdiak 2007 eta 2010ean.

## Kanpo estekak 
*  Webgune ofiziala
Actinidiaceae

**Actinidiaceae** landare loredunen familia txiki bat dira. Bere hiru genero eta espezieen 360 inguru ordena Ericales kideak dira.

## Generoa 
* *Actinidia*
* *Clematoclethra*
* *Saurauia*

## Kanpo estekak
Schoenoplectus californicus

**Totora** (*Schoenoplectus californicus*) Cyperaceae familiako landarea da, ihiaren antzekoa. Estatu Batuetako hegoalde eta mendebalde, Mexiko, Erdialdeko eta Hego Amerika, Pazko uharte eta Falkland uharteetako zingiretan hazten da. Titikaka aintziraren inguruan bizi diren aimara etniako kideek etxolen teilatuak eta txalupa txikiak egiteko erabiltzen dituzte totora hostoak, eta totora deitzen zaie totora hostoez egindako ontziei ere.

## Erreferentziak 
## Kanpo estekak
Pasajes (argipena)

**Pasajes** izenak adiera zenbait diut:
* **Pasajes**, Pasaia herriaren erdal izena;
* Pasajes, 1996ko filma, Daniel Calparsorok zuzendurikoa;
* Pasajes, 1985-1987 bitartean Nafarroan argitaraturiko literatura-aldizkaria.
Colhué Huapi

**Colhué Huapi** (maputxeratik: *colhué*, “gorri” eta *huapi*, “uharte”) Argentinako aintzira da, Chubuteko probintzian dagoena, Patagoniaren erdialdean. Musters aintzirarekin batera, Senguerr ibaiaren arro endorreikoaren amaiera da. 51,2 kilometro luze eta 24,8 kilometro zabal (punturik zabalenean) da, eta 810 kilometro koadroko eremua hartzen du. Sakonera txikia du, 2 metro batez beste, eta, ur ateratze gehiegizkoaren ondorioz, aintziraren eremua murrizten ari da.

## Erreferentziak 
## Kanpo estekak
Newport Gwent Dragons

thumb|250px|Newporteko jokalaria entsegu bat egiten.
**Newport Gwent Dragons** () Galesko lau errugbi talde profesionaletako bat da, Newport hirian egoitza duena. Pro 14 Liga eta Heineken Cup txapelketetan lehiatu ohi du.

## Historia 
2003an sortu zen **Newport RFC** (1874) eta**Ebbw Vale RFC** (1879) taldeek bat egin zutenean, horrela Galesen hego-ekialdea ordezkatzeko. Helburua talde indartsua egitea zen Pro 12 Ligan aritzeko. Hasieran lortu zituen emaitzarik onenak, hirugarrena 2003-04 denboraldian eta laugarrena hurrengoa. Ordutik aurreta taulako behekaldean aritu da.

## Palmaresa 
* European Challege Cup:
** Final erdiak 2007 eta 2015ean.
* Pro 14 Liga:
** Hirugarrena 2004an eta laugarrena 2005ean.
* Anglo-Galestar Kopa:
** Final erdiak 2011an.

## Kanpo estekak 
*  Webgune ofiziala
Benetton Rugby Treviso

**Benetton Rugby Treviso** Italiako errugbi talde profesionala da, Treviso hirian egoitza duena. Pro 14 Ligan jokatzen duen bi talde italiarretako bat da, bestea Zebre Rugby da.

## Historia 
1995 urtean profesional bihurtu zenetik Italiako talde indartsuena bihurtu zen, 10 liga eta hiru kopa irabaziz. 2010an txapelketa biak eskuratu ondoren Italiako liga utzi eta Liga Zeltiarrean sartu zen. Talde kopurua hamalaura pasa zenez lehiaketak **Pro 14 Liga** izena hartu zuen. Azkenik 2021ean United Rugby Championship bihurtu zen. 2021eko udazkenean Rainbow Cup txapelketa jokatu zuten Ligako taldeek eta Benneton izan zen txapelduna.

## Palmaresa 
* United Rugby Championship:
** Final laurdenak, 2018-19an
** Rainbow Cup (1): 2021
* Italiako errugbi liga:
** Txapelduna (15): 1956, 1978, 1983, 1989, 1992, 1997, 1998, 1999, 2001, 2003, 2004, 2006, 2007, 2009, 2010
* Italiako errugbi kopa:
** Txapelduna (4): 1970, 1998, 2005, 2010

## Kanpo estekak 
*  Webgune ofiziala
Zebre Rugby

thumb|250px|Taldearen aurkezpena 2014an.
**Zebre Rugby** Italiako errugbi talde profesionala da, Parma hirian egoitza duena. Pro 14 Ligan jokatzen duen bi talde italiarretako bat da, bestea Benetton Rugby Treviso da.

## Historia 
1973an talde amateur bat sortu zen Parman baina 1997an desagertu egin zen. 2010an Benetton Rugby Trevisok Italiako liga utzi zuen eta Pro 12 Ligan sartu zen Aironi Rugby taldearekin batera. 2012an Aironik diru arazoen erruz Liga utzi behar izan zuen eta haren tokia hartzeko "Zebrak" izeneko talde berria osatzea erabaki zuten Parman. 2015-16an hamaikagarren egin zuen, beste denboraldietan azkena izan da.

## Kanpo estekak 
*  Webgune ofiziala
Chubut ibaia

**Chubut ibaia** (, ) Argentinako Patagoniako ibairik luzeena da. Río Negroko probintziako Cerro de las Carrerasen du iturburua eta, Río Negro eta Chubut probintziak zeharkatu ondoan, Ozeano Atlantikora isurtzen da. 867 kilometro luze da eta 53.235 kilometro koadroko arroa drainatzen du.

## Geografia 
Ibaiadar nagusia Chico ibaia da, ur goraldietan baino ura eramaten ez duena. Chubut ibaiaren bazterreko hiri handienak Trelew eta Rawson dira, ahoa baino 327 kilometro lehenago. Ibaiak 16.400 kilometro koadroko eremua drainatua du gune horretan, arro osoaren %&nbsp;31. Urteko batez besteko emaria segundoko 49 m³ da. Emari handiena abuztuan du (83,7 m³/s), eta txikiena martxoan (11,4 m³/s).

 
**Chubut ibaiaren batez besteko emariak (m³/s), Los Altaresen neurtuak****Datuak: 1943 eta 1980 artean**

Colors=
  id:lightgrey value:gray(0.8)
  id:darkgrey  value:gray(0.3)
  id:sfondo value:rgb(1,1,1)
  id:barra value:rgb(0.6,0.8,0.9)

ImageSize = width:600 height:280
PlotArea = left:40 bottom:40 top:20 right:20
DateFormat = x.y
Period = from:0 till:90
TimeAxis = orientation:vertical
AlignBars = justify
ScaleMajor = gridcolor:lightgrey increment:20 start:0
ScaleMinor = gridcolor:lightgrey increment:10 start:0
BackgroundColors = canvas:sfondo

BarData=
  bar:Jan text:Urta
  bar:Fév text:Otsa
  bar:Mar text:Mart
  bar:Avr text:Apir
  bar:Mai text:Maia
  bar:Jun text:Ekai
  bar:Jul text:Uzta
  bar:Aoû text:Abuz
  bar:Sep text:Irai
  bar:Oct text:Urri
  bar:Nov text:Azar
  bar:Déc text:Aben
PlotData=
  color:barra width:30 align:left

  bar:Jan from:0 till: 23.6 
  bar:Fév from:0 till: 13.6 
  bar:Mar from:0 till: 11.4 
  bar:Avr from:0 till: 11.9 
  bar:Mai from:0 till: 27.8 
  bar:Jun from:0 till: 60.8 
  bar:Jul from:0 till: 69.6 
  bar:Aoû from:0 till: 83.7 
  bar:Sep from:0 till: 76.5 
  bar:Oct from:0 till: 83.4 
  bar:Nov from:0 till: 78.6 
  bar:Déc from:0 till: 44.3 
  

PlotData=
  bar:Jan at: 23.6 fontsize:S text: 23,6 shift:(-10,5)
  bar:Fév at: 13.6 fontsize:S text: 13,6 shift:(-10,5)
  bar:Mar at: 11.4 fontsize:S text: 11,4 shift:(-10,5)
  bar:Avr at: 11.9 fontsize:S text: 11,9 shift:(-10,5)
  bar:Mai at: 27.8 fontsize:S text: 27,8 shift:(-10,5)
  bar:Jun at: 60.8 fontsize:S text: 60,8 shift:(-10,5)
  bar:Jul at: 69.6 fontsize:S text: 69,6 shift:(-10,5)
  bar:Aoû at: 83.7 fontsize:S text: 83,7 shift:(-10,5)
  bar:Sep at: 76.5 fontsize:S text: 76,5 shift:(-10,5)
  bar:Oct at: 83.4 fontsize:S text: 83,4 shift:(-10,5)
  bar:Nov at: 78.6 fontsize:S text: 78,6 shift:(-10,5)
  bar:Déc at: 44.3 fontsize:S text: 44,3 shift:(-10,5)
  

## Erreferentziak 
## Kanpo estekak
Robin Hood (1973ko filma)

***Robin Hood*** 1973an Wolfgang Reithermanek zuzendutako Walt Disney Productions ekoiztetxearen abenturazko marrazki bizidun film bat da. *Robin Hood* ingeles kondairan oinarritua dago, honetan gizasemeak agertu beharrean, animalia antropomorfikoak agertzen dira.

1973ko Jatorrizko abesti onenaren Oscar Sariaren izendapena jaso zuen (*Love*).

## Argumentua 
Robin Hood eta John Txiki lagun talde batekin Sherwood basoan bizi, aberatsei lapurtu eta ohostutakoa txiroen artean banatu ohi dute. Nottinghamgo sheriffak hura eta bere lagun taldea atzematen saiatu da, baina alferrik. Joan printzea eskualdera iristean arku tiraketa txapelketa bat antolatuko da, saria haurtzarotik Robin Hood maitemindua dagoen Lady Marian ederraren musu bat izango da. Arriskuak-arrisku, Robinek mozorroturik lehiatzea erabakiko du, sheriffaren soldadu eta morroi guztiak txapelketan baidaude. Robinek txapelketa irabaztea lortuko du baina atxilotua izango da, John Txiki eta bertako herritarrek askatuko dutelarik.

Joan printzeak mendekatu asmoz sortu berri duen zerga injustu bat ez ordaindu ahal izateagatik herritar txiroenak kartzelaratuko ditu, tartean Robinen taldearen adiskidea dn Frai Tuck apaiza, ondorioz Robin Hood hura askatzera itzuliko da. Hainbat arrisku eta gora beheren ondoren, presoak askatu eta jauregitik ihes egitea lortuko dute. Orduan ezkutuan Rikardo erregearen itzulera itxarongo dute, hark justizia egin, Joan printzea kargutik kendu eta denon pozerako Robin Hood eta Lady Marian ezkon ditezen baimenduko du.

## Aktoreak 
* Brian Bedford: Robin Hood (azeria)
* Monica Evans: Maid Marian (azeria)
* Phil Harris: John Txiki (hartza)
* Roger Miller: Alan-a-Dale (oilarra)
* Andy Devine: Frai Tuck (azkonarra)
* Peter Ustinov: Joan printzea eta Rikardo erregea (lehoiak)
* Terry-Thomas: Sir Hiss (sugea)
* Carole Shelley: Lady Kluck (oiloa)
* Pat Buttram: Nottinghamgo sheriffa (otsoa)
* George Lindsey eta Ken Curtis: Trigger eta Nutsy (saiak)
* John Fiedler eta Barbara Luddy: Frai Tucken sakristaua eta bere emaztea (elizako saguak)
* Billy Whitaker, Dana Laurita eta Dori Whitaker: Skippy, Sis eta Tagalong (untxiak)
* Richie Sanders: Toby (dordoka)
* Barbara Luddy: Untxieme ama
* Candy Candido: Zaindarien kapitaina (krokodiloa)
* J. Pat O'Malley: Otto (txakurra)

## Kanpo estekak 
* *Robin Hood* filmaren IMDBko fitxa irakurgai 
* *Robin Hood* marrazki bizidun filmaren iragarkia ikusgai. Youtube.com
Cornales

**Cornales** Asteridae artean loreak, landareak, basal ordena bat, espezie 600 daukan dira. Cornales barruan landareak lau -parted loreak, fruituak drupak ohi dute, eta beheko ginezeoa disko itxurako nektariorik beteak.

## Familia 
* Cornaceae
* Curtisiaceae
* Grubbiaceae
* Hydrangeaceae
* Hydrostachyaceae
* Loasaceae

## Kanpo estekak
The Sword in the Stone (1963ko filma)

***The Sword in the Stone*** (eusk: 'Ezpata Harrian') 1963an Wolfgang Reithermank zuzendu eta Walt Disneyk ekoiztutako fantasia eta komediazko marrazki bizidun film bat da. T. H. White idazlearen *The Sword in the Stone* liburuan eta Arturiar zikloan oinarritua dago.

## Argumentua 
Ingalaterrako erregea ondorengorik gabe hiltzean harri batean sarturiko ezpata bat agertzen da, esaten denez, hura harritik ateratzeko gai den gizasemea Ingalaterrako Erresumako hurrengo erregea izango omen da. Erresumako zenbait zaldunek ezpata bere lekutik ateratzen saiatuko dira, baina alferrik.

Bitartean, Artur izeneko mutiko umezurtz batek Merlin izeneko azti eroskoarekin topo egingo du, hark entrenatuko duela hitz emanez: entrenamendu bitxiaren barnean mutikoa hainbat animalietan bilakatzea, zenbait betekizun eta lan, eta magiaren irakaspena daude. Artur, baina, ezkutuzain on bat izatea beste ametsik ez du, nahiz eta baldarra eta oso lotsatia den. Bere Jauna zaldun txapelketa garrantzitsu batean lehiatzeko asmoz aurkeztean, Arturrek berehalakoan ezpataren bat topatu beharko du, eta bere kabuz harrian dagoen ezpata aterako du. Txapelketako ikuslego eta jendea ohartu, zur eta lur gelditu, eta mutikoa errege berria izendatuko dute.

Ardura handi honen ondorioz guztiz urdurituta dagoenez, mutikoak Merlin adiskideari deituko dio, hau mutikoaren aholkulari bilakatu eta herrialdearentzat oparotasunez beteriko Artur erregearen agintaldia hasiko da.

## Aktoreak 
* Rickie Sorensen, Richard Reitherman eta Robert Reitherman: Artur
* Karl Swenson: Merlin aztia
* Junius Matthews: Arkimedes hontza
* Sebastian Cabot: Sir Hektor
* Norman Alden: Sir Kay
* Martha Wentworth: Madam Mim
* Alan Napier: Sir Pellinore
* Thurl Ravenscroft: Sir Bart
* James MacDonald: Otsoa
* Ginny Tyler: Katagorria
* Barbara Jo Allen: Sir Hektorren neskamea

## Kanpo estekak 
* *Ezpata Harrian* marrazki bizidun filmaren IMDBko fitxa irakurgai 
* *Ezpata Harrian* marrazki bizidun filmaren iragarkia ikusgai. Youtube.com
Peter Pan (1953ko filma)

***Peter Pan*** 1953an Clyde Geronimi, Wilfred Jackson eta Hamilton Luskek zuzendutako Walt Disney Productions ekoiztetxearen fantasia eta abenturazko marrazki bizidun film bat da. James Matthew Barrie eskoziar idazleak sortutako *Peter Pan* pertsonaian oinarritua dago.

1953ko Canneseko Zinemaldian estreinatu zen.

## Argumentua 
1900, Londres. Peter Panek Wendyk bere anaitxoei kontatzen dizkien ipuinak entzuteko gauero hiria hegaz zeharkatu ohi du, bereziki berari eta bere lagun taldeak Sekula Betiko Lurraldean dituzten abenturei buruzkoak direnak. Gau batez, Txilintxo maitagarriaren hauts magikoei esker, bere abenturetan batera etor daitezen gonbidatuko die.

Anai-arrebek pirata, itsaslami eta indiarrez beteriko mundu bat topatuko dute, zenbait arrisku ere igaroko dituzte, Kako-oker kapitainak Peter Pan atzeman nahi baitu, bere eskua galdu izanaren errua (krokodilo batek jana) leporatzen baidio. Txilintxok Wendyrengan lehiakidea ikusi eta harekiko jeloskor dagoela aprobetxatuz, Kako-oker kapitainak Peter Pan gordelekua non den jakingo du. Halere, Peter Panek bere adiskideak askatu eta bere etsaia beste behin ere garaitzea lortuko du. Piraten ontzia sari gisa bereganatuta, Peter Pan eta bere adiskideak Londresera itzuliko dira, bertan anai-arrebak euren gurasoekin berrelkartuko dira. Wendyk Peter Pani Darlingdarren etxean bizitzea eta bere gurasoek semetzat har dezaten proposatuko dio, baina Peter Pan eta bere lagunek Sekula Betiko Lurraldea bizitzen jarraitu eta inoiz ez haztea edo heldu ez bilakatzea nahiago izango dute.

## Aktoreak 
* Peter Pan: Bobby Driscoll
* Txilintxo: Margaret Kerry
* Kako-oker kapitaina eta George Darling: Hans Conreid
* Mary Darling andrea: Heather Angel
* Wendy Darling: Kathryn Beaumont
* John Darling: Paul Collins
* Michael Darling: Tommy Luske
* Smee jauna: Bill Thompson
* Indiar Buruzagia: Candy Candido
* Narratzailea: Tom Conway
* 1. ume galdua: Jeffrey Silver
* 2. ume galdua: Tony Butala
* 4.ume galdua : Bobby Ellis
* 3. eta 5. ume galduak: Johnny McGovern
* Tigre Lilitxo: Corrine Orr

## Kanpo estekak 
* *Peter Pan* marrazki bizidun filmaren IMDBko fitxa irakurgai 
* *Peter Pan* marrazki bizidun filmaren iragarkia ikusgai. Youtube.com
Santa Cruz ibaia

**Santa Cruz ibaia** () Argentina hegoaldeko ibaia da, Patagoniako Santa Cruzko probintzia mendebaldetik ekialdera zeharkatzen duena. Lago Argentinoko ekialdeko muturrean sortu eta Ozeano Atlantikora isurtzen da. 383 kilometro luze da eta 29.686 kilometro koadroko arroa drainatzen du.

## Hidrometria 
Santa Cruz ibaiaren emaria 25 urtez (1955-1980 bitartean) neurtu zen Charles Fuhr-en (El Calafatetik 20 bat kilometro ekialdera, Santa Cruzko probintzian), ahoa baino 244 kilometro lehenago. Ibaiak 15.550 kilometro koadroko eremua drainatua du gune horretan, arro osoaren %&nbsp;52,4. Urteko batez besteko emaria segundoko 690 m³ da. Emari handiena otsailean du (1.284 m³/s), eta txikiena abuztuan (265 m³/s).

 
**Santa Cruz ibaiaren batez besteko emariak (m³/s), Charles Fuhr-en neurtuak****Datuak: 1955 eta 1980 artean**

Colors=
  id:lightgrey value:gray(0.8)
  id:darkgrey  value:gray(0.3)
  id:sfondo value:rgb(1,1,1)
  id:barra value:rgb(0.6,0.8,0.9)

ImageSize = width:600 height:280
PlotArea = left:40 bottom:40 top:20 right:20
DateFormat = x.y
Period = from:0 till:1300
TimeAxis = orientation:vertical
AlignBars = justify
ScaleMajor = gridcolor:lightgrey increment:200 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:Jan text:Urta
  bar:Fév text:Otsa
  bar:Mar text:Mart
  bar:Avr text:Apir
  bar:Mai text:Maia
  bar:Jun text:Ekai
  bar:Jul text:Uzta
  bar:Aoû text:Abuz
  bar:Sep text:Irai
  bar:Oct text:Urri
  bar:Nov text:Azar
  bar:Déc text:Aben

PlotData=
  color:barra width:30 align:left

  bar:Jan from:0 till: 1047 
  bar:Fév from:0 till: 1284 
  bar:Mar from:0 till: 1175 
  bar:Avr from:0 till: 923 
  bar:Mai from:0 till: 679 
  bar:Jun from:0 till: 476 
  bar:Jul from:0 till: 343 
  bar:Aoû from:0 till: 265 
  bar:Sep from:0 till: 301 
  bar:Oct from:0 till: 419 
  bar:Nov from:0 till: 577 
  bar:Déc from:0 till: 789 
  

PlotData=
  bar:Jan at: 1047 fontsize:S text: 1.047 shift:(-10,5)
  bar:Fév at: 1284 fontsize:S text: 1.284 shift:(-10,5)
  bar:Mar at: 1175 fontsize:S text: 1.175 shift:(-10,5)
  bar:Avr at: 923 fontsize:S text: 923 shift:(-10,5)
  bar:Mai at: 679 fontsize:S text: 679 shift:(-10,5)
  bar:Jun at: 476 fontsize:S text: 476 shift:(-10,5)
  bar:Jul at: 343 fontsize:S text: 343 shift:(-10,5)
  bar:Aoû at: 265 fontsize:S text: 265 shift:(-10,5)
  bar:Sep at: 301 fontsize:S text: 301 shift:(-10,5)
  bar:Oct at: 419 fontsize:S text: 419 shift:(-10,5)
  bar:Nov at: 577 fontsize:S text: 577 shift:(-10,5)
  bar:Déc at: 789 fontsize:S text: 789 shift:(-10,5)
  

## Erreferentziak 
## Kanpo estekak
Irunlarrea

**Irunlarrea** edota **Ospitaleak** Iruñeko Ermitagaña-Mendebaldean dagoen auzunea da. Mendebaldean Barañain udalerriarekin muga egiten du, ekialdean Nafarroako Unibertsitatearekin, eta hegoaldean Nafarroako Unibertsitatea eta Etxabakoitz auzoarekin.

## Eraikinak 
* Nafarroako Ospitalea
* Nafarroako Ospitalearen kapera
* Virgen del Camino Ospitalea
* Nafarroako Unibertsitatea Klinika

## Kaleak 
* Arostegi etorbidea
* Barañain etorbidea
* Pio XII.a etorbidea

## Garraioa 
Auzune honetan Eskualdeko Hiri Garraioaren 7 linea daude:

## Kanpo estekak
Jabi Elortegi

**Jabi Elortegi Gametxo** (Bermeo, ?) bizkaitar telebista eta zinema zuzendaria da, Pausokarako lan egiten duena.

## Lanak 
### Zinema 
* *Zorion perfektua* (2009)
* *Go!azen* (2008)

### Telebista 
* *Agitación + IVA* (2005-2006)
* *Balbemendi* (2006-2008)
* *Aitaren Etxea* (2015)
Ingalaterrako errugbi txapelketa

**English Premiership Rugby** (*Ingalaterrako errugbi txapelketa*) Ingalaterrako errugbi talde profesionalek urtero jokatzen duten txapelketa da. Frantziako Top 14, Pro 14 eta Super Rugby ligekin batera munduko lau liga indartsuenak osatzen dituzte. Talde onenak Europako txapelketa nagusiak diren Heineken Cup eta European Challege Cup jokatzeko sailkatzen dira. Leicester Tigers da txapelketa gehien irabazi dituen taldea.

## Historia 
1987an * Courage League* abiatu zen. Bath, Bristol, Coventry, Gloucester, Harlequins, Leicester Tigers, Moseley, Nottingham, Orrell, Sale Sharks, London Wasps eta Waterloo izan ziren liga osatu zuten taldeak. Hasieratik Bath eta Leicester Tigers nagusitu ziren. Hurrengo hamarkadan London Wasps gehitu zaie.

1996-97 denboraldian txapelketa profesionala bihurtu zen. Babesleak eskuratu zituzten taldeek aurrera egin zuten baina beste askok uko egin beharra izan zioten txapelketari.

2000-01 denboraldian berrikuntza garrantzitsu bat ezarri zuten. Liga erregularra bukatu ondoren lehenengo zortzi taldeen arteko play-offak antolatu ziren eta finaleko irabazlea izendatu den txapeldun. London Wasps play-offetako espezialista bihurtu da eta liga erregularrean indartsuena izan gabe lau aldiz lortu du txapeldun izatea.

2019-2020 denboraldiak COVID-19 pandemiaren eraginez etena izan zuen eta Ligaren amaiera abuztutik urrira artean jokatu zen.

2022-23 denboraldian diru arazo lartriengatik bi taldek ez zuten Liga amaitzerik izan (Wasps eta Worcester Warriors) eta London Irishek ere arrazoi ekonomikoengatik uko egin zion hurrengo denboraldian parte hartzeari. Horren ondorioz 2023-24 denboraldiko liga hamar taldek osatu zuten.

## Podiuma 
## Palmaresa 
[thumb|250px|[Leicester Tigers eta Bath Rugbyren arteko partida.]]
[thumb|250px|[Leicester Tigers eta London Waspsen arteko partida.]]
[thumb|250px|[Saracens FC|Saracens eta Gloucesterren arteko uztartzea.]]
[thumb|250px|[Gloucester eta Harlequinen arteko partida.]]
[thumb|250px|[Northampton Saintseko jokalaria zigor kolpea exekutatzen.]]
### Liga (1987-2000) 
### Txapelketa (2000- ) 
* (luz), luzapenaren ondoren.
*¹ 2020-21 denboraldian COVID-19 pandemiak baldintzatu zuenez ez zen talderik jaitsi, bai ordea 2. mailatik igo eta onorioz 2021-22 denboraldian 13 talde izango dira maila gorenean.

## Garaipenak 
## Ikus, gainera 
* Frantziako Top 14
* United Rugby Championship
* Heineken Cup
* European Challege Cup
* Anglo-Galestar Kopa

## Kanpo estekak 
*  Webgune ofiziala
Uraska

thumb|300px|Iturri baten ondoko uraska.
**Uraska**, halaber **aska**, abereei ur emateko kutxa moduko ontzi handia da, gehienetan finkoa. 

## Izenak
Euskal Herrian harrizkoak ziren tradizionalki eta hortik *harraska* ere deitzen zitzaien. Beste izen batzuk ere ditu: adibidez, *edangio*, *edangu*.

## Ikus, gainera 
* Latsarri.

## Kanpo estekak
Hydrangeaceae

**Hidrangeazeo** (**Hydrangeaceae**) Cornales ordenako landare loredunen familia da, Asia eta Ipar Amerikan banaketa zabala eta Europako hego-ekialdean tokikoa dituztena.

## Generoak 
; Hydrangeoideae subfamilia
* Hydrangeeae leinua
** *Broussaisia* Gaudich.
** *Cardiandra* Siebold & Zucc.
** *Decumaria* L.
** *Deinanthe* Maxim.
** *Dichroa* Lour.
** *Hydrangea* Gronov.
** *Pileostegia* Hook.f. & Thomson
** *Platycrater* Siebold & Zucc.
** *Schizophragma* Siebold & Zucc.
* Philadelpheae leinua
** *Carpenteria* Torr.
** *Deutzia* Thunb.
** *Fendlerella* (Greene) A.Heller
** *Kirengeshoma* Yatabe
** *Philadelphus* L.
** *Whipplea* Torr.
; Jamesioideae subfamilia
* *Fendlera* Engelm. & A.Gray
* *Jamesia* Torr. & A.Gray

## Erreferentziak 
## Kanpo estekak
Euskadi plaza

**Euskadi plaza** hau izan daiteke:

# Euskadi plaza (Bilbo): Bizkaiko Bilbo hiriburuko Abandoibarra auzoan dagoen plaza bat da.
# Euskadi plaza (Donostia): Gipuzkoako Donostia hiriburuko Gros auzoan dagoen plaza bat da.
# Euskadi plaza (Zumarraga): Gipuzkoako Zumarraga herria dagoen plaza bat da.
Lejos del mar

***Lejos del mar*** 2015. urtean Imanol Uribek eginiko filma da.

2015eko Donostiako Zinemaldian estreinatu zuten, Sail Ofizialean baina lehiaketarik kanpo.

## Sinopsia 
Kartzelan 22 urte igaro ostean, Parot doktrinaren ondorioz aske geratzen da Santiago Argote Bengoa (Eduard Fernández) etakide ohia, eta Sotoko kartzelan ezagututako Emilioren etxera, Almeriara, joango da bizitzera. Behin han, 28 urte lehenago hil zuen militarraren alabarekin (Elena Anaya) egingo du topo. Eta maitemindu egingo dira.

## Pertsonaiak 

* Elena Anaya: Marina
* Olivia Delcán
* Eduard Fernández: Santi
* José Luis García Pérez
* Nacho Mateo
* Ignacio Mateos
* Verónica Moral: Asun
* Juan Motilla
* Teresa Arbolí
* Martxelo Rubio
* Adrián Hernández
* Camino Texeira
* Susi Sánchez
* Maica Barroso
* Manuel Tallafé
* Eva Almaya

## Erreferentziak 
## Kanpo estekak 
* Webgunea imdb.com
El Pueblo Vasco (argipena)

**El Pueblo Vasco** izenak esanahi zenbait ditu:
* El Pueblo Vasco, Donostian 1903-1936 bitartean argitaraturiko egunkaria;
* El Pueblo Vasco, Bilbon 1910-1938 bitartean argitaraturiko egunkaria;
* El Correo Español-El Pueblo Vasco, 1938 urtean agintaritza frankistak sorturiko egunkaria, gerora El Correo bilakatuko zena.
Aska (argipena)

**Aska** hitzak adiera zenbait ditu:
* **aska** edo uraska, abereek ura edateko ontzi edo eraikin txikia;
* **aska** edo ganbela, abereei bazka emateko instalakuntza, luzea gehienetan;
* **aska**, ubide zein ibaibidea;
* **aska**, Lurraren azalean ingurua baino presio baxuagoa daukan atmosferako eskualdea;
* ASKA, Texasko heavy metal musika-taldea;
* Aska, Japoniako abeslaria;
* Aska, Jugoslaviako pop musika-taldea.
Ur-ibilgu

thumb|280px|Txekiar Errepublikako Lomnianka ibaia.
**Ur-ibilgua** edo **joaira** ura berez eramaten duen edonolako ibilgua da, lur-gainean nahiz lur-azpian. Artifizialak diren ibilgu eta ur-lasterrei, berriz, ubide deritze.

## Ur-lasterren zerrenda 
* Ibaia
* Erreka
* Uharra
* Uadia

## Erreferentziak 
## Kanpo-estekak
Ganbela

**Abere-aska** edo **ganbela** abereei bazka emateko erabiltzen den ontzia da, gehienetan luzea. Euskal Herrian, zurezkoak nahiz harrizkoak ziren tradizionalki, baina egun seriean ekoiztutako metalezko ganbelak nagusitzen dira.

Herri-kulturan, tradizio kristauan, Jesus jaioberria halako batean ezarri zuela Mariak kontatzen du Lukasen ebanjelioak, huraxe izan zela Jesusen sehaska.

## Erreferentziak 
## Kanpo estekak
Miel de naranjas

***Miel de naranjas*** 2012. urtean Imanol Uribek eginiko filma da.

## Sinopsia 
Enrique (Iban Garate) takigrafo lanetan dabilen soldadua da. Carmenekin (Blanca Suárez) harreman sentimental bat du eta honen osaba, Don Eladio, (Karra Elejalde) epaile zorrotza da. Enrique frankismoaren aurkako borrokan aritzen den erakunde batean sartuko da.

## Pertsonaiak 

* Iban Garate: Enrique
* Blanca Suárez: Carmen
* Karra Elejalde: Don Eladio
* Eduard Fernández: Vicente
* Carlos Santos: Ramos
* José Manuel Poga: Leopoldo
* Nora Navas: Miel
* Marcantonio Del Carlo: Miguel
* Ángela Molina: María
* Jesús Carroza: Fernando
* Antonio Dechent: Camacho koronela
* Fernando Soto: Don José
* Bárbara Lennie: Ana
* Adelfa Calvo: Juana
* Marco D'Almeida: Andrés

## Erreferentziak 
## Kanpo estekak 
* Webgunea imdb.com
Sister Act

**Sister Act**, 1992ko Emile Ardolino estatubatuarrak zuzendutako umorezko musikal filma bat da. Whoopi Goldberg, Maggie Smith, Kathy Najimy, Wendy Makkena, Mary Wickes eta Harvey Keitel aktoreek antzeztu zuten.

*Sister Act 2: Back in the Habit* (1993) jarraipena izan zuen.

## Argumentua 
Deloris Van Cartier (Whoopi Goldberg) Renoko kasinoetan ekitaldiak eskeintzen dituen erdipurdiko kabaret abeslari bat da. Bere maitalea eta gizon ezkondua den Vince LaRoca (Harvey Keitel) mafiarekin zerikusia duten saltsa ilunetan sarturik dabil: diru zuriketa, droga negozioak eta bestelako kriminal jarduerak.

Ustekabean, Deloris Vincek burututako hilketa batn lekuko bilakatuko da, hortaz, bere bizia arriskuan dagoenez, poliziaren lekukoen babes programa batera batzea erabakiko du. Honela bada, eta poliziak kasua argitu arte, Delorisi nortasun berria eman eta ezkutuko leku seguru batera bizitzera bidaliko dute: San Frantzisko hiriko Saint Katherine komentura iritsi berri den Ahizpa Mary Clarence izango da. Baina berehala, ustezko moja lotsagabe eta saltsera honek gainontzeko mojen eta komentuaren bizimodua aztoratu eta irauliko ditu.

## Aktoreak 
* Whoopi Goldberg: Deloris Van Cartier/ Ahizpa Mary Clarence
* Isis Carmen Jones: Deloris Wilson gaztea
* Maggie Smith: Ama Nagusia
* Kathy Najimy: Ahizpa Mary Patrick
* Wendy Makkena: Ahizpa Mary Robert (singing voice: Andrea Robinson)
* Mary Wickes: Ahizpa Mary Lazarus
* Bill Nunn: Eddie Souther tenientea
* Harvey Keitel: Vince LaRocca
* Robert Miranda: Joey
* Richard Portnow: Willy
* Rose Parenti: Ahizpa Alma
* Joseph Maher: O'Hara monsinorea
* Jim Beaver: Clarkson
* Jenifer Lewis: Michelle
* Charlotte Crossley: Tina
* A.J. Johnson: Lewanda
* Lois de Banzie: Immaculata
* Max Grodénchik: Ernie
* Joseph G. Medalis: Henry Parker
* Michael Durrell: Larry Merrick
* Toni Kalem: Connie LaRocca
* Eugene Greytak: Joan Paulo II.a Aitasantua
* Guy Boyd (*krediturik gabe*): Tate detektibea

;Mojen koruaren abeslariak
* Ellen Albertini Dow
* Carmen Zapata
* Pat Crawford Brown
* Prudence Wright Holmes
* Georgia Creighton
* Susan Johnson
* Ruth Kobart
* Susan Browning
* Darlene Koldenhoven
* Sheri Izzard
* Edith Diaz
* Beth Fowler

## Soinu banda 
# "The Lounge Medley" ("(Love Is Like a) Heat Wave"/"My Guy"/"I Will Follow Him") - Deloris & The Ronelles
# "The Murder" (instrumentala)
# "Getting Into the Habit" (instrumentala)
# "Rescue Me" - Fontella Bass
# "Hail Holy Queen" - Deloris & The Sisters
# "Roll With Me Henry" - Etta James
# "Gravy For My Mashed Potatoes" - Dee Dee Sharp
# "My Guy (My God)" - Deloris & The Sisters
# "Just a Touch Of Love (Everyday)" - C+C Music Factory
# "Deloris Is Kidnapped" (instrumentala)
# "Nuns to the Rescue" (instrumentala)
# "Final: I Will Follow Him ('Chariot')" - Deloris & The Sisters
# "Shout" - Deloris & The Sisters & The Ronelles
# "If My Sister's in Trouble" - Lady Soul

## Kanpo estekak 
* *Sister Act* filmaren IMDBko fitxa irakurgai 
* *Sister Act* filmaren iragarkia ikusgai. Youtube.com
Ángel Alonso

**Ángel Alonso García** (Pasaia,  - ) zinema zuzendari gipuzkoarra da. 1991n Ricardo Ramónekin batera, Dibulitoon Studio ekoiztetxea sortu zuen. 

## Filmografia 
## Kanpo estekak
Peio Arnáez

**Peio Arnáez** (Donostia, 1959 - ) gipuzkoar aktorea da. Zingili-Zangala Antzerki Taldea sortu zuen.

## Lanak 
### Zinema 
* *Pikadero* (2015)
* *Mystikal* (2010)

### Telebista 
* *Allí abajo* (2015)
* *Gernika bonbapean* (2012)
* *Mi querido Klikowsky* (2007)
* *Pilotari* (2007)
* *Goenkale* (2006 eta 2008)
* *Kilker Dema* (2002)
* *Hasiberriak*
Savitri Ceballos

**Savitri Ceballos** (Irun,  - ) gipuzkoar aktorea da.

## Filmografia 
### Zinema 
* *Mystikal* (2010)
* *Todos estamos invitados* (2008)
* *Baso ilunean* (2006)
* *¡Hay motivo!* (2004)
* *Noviembre* (2003)

### Telebista 
* *Euskolegas* (2009)
* *Compañeros* (2003)

## Erreferentziak 
## Kanpo estekak
Mystikal

***Mystikal*** 2010. urtean Ángel Alonsok eginiko fantasiazko filma da. Dibulitoon Studio gipuzkoar enpresak egina, pertsonaia eta eszenario birtual eta benetakoak uztartzen ditu.

## Sinopsia 
Fantasiazko mundu batean, Eldyn azti-mutil baldarrak "akats" bat izango du. Egindakoa konpontzeko, Fira lagunaren laguntza izango du.

## Pertsonaiak 

* Iban Garate: Eldyn
* Savitri Ceballos: Fira
* Maite Agirre: Morka
* Ramón Agirre: Ambrosius
* Kandido Uranga: Drago / Kroft / Herio
* Patxi Santamaria: Morzeo
* Olatz Beobide: Safimol
* Peio Arnáez: O'Noh
* Koldo Losada: Erromesa
* Joseba Apaolaza: Begiralea
* Eriz Alberdi: Apaiza
* Teresa Andonegi: Erregina
* Kiko Jauregi: Evaristo (ahotsa)
* Iñake Irastorza: Illian (ahotsa)
* Klara Badiola: Harpia (ahotsa)
* Agurtzane Intxaurraga: Paserlid
* David Errasti: Befomar
* Juan Maria Arburua: Zalduna
* Iñaki Beraetxe: Jenerala
* Aintzane Gamiz: Firaren bikoizketa

## Erreferentziak 
## Kanpo estekak
Barrabas

thumb|350px|Barrabas 1910eko marrazki baten arabera.
**Barrabas** (arameraz Bar Abbâ ( בר-אבא), aitaren semea)  Itun Berriko fikziozko pertsonaia da. Testuetan azaltzen denez, Barrabas "preso ospetsua" zen eta, Lukasen eta Markosen Ebanjelioen arabera, matxinada batean parte hartu zuen non homizidio bat gertatu baitzen. Jesus Nazaretekoaren prozesuan Pontzio Pilatosek, preso bat askatzeko Pazkoako ohiturari jarraituz, bilduta zegoen jendetzari bata ala bestearen askatasunaren artean hautatzeko eskatu zion. Jendarteak Barrabasen askatasuna aukeratu zuen, eta hala, Jesusen heriotza erabaki zen.

## Antisemitismoa 
Mendez mende Barrabasen pasartea juduen aurka jokatzeko erabili izan da. Kondaira horren arabera, judu herriak berak erabaki zuen Jesusen heriotza eta, hortaz, horren ardura izan zuen.

## Maccobyren teoria 
Barrabasen historia nondik datorren ez dago batere garbi. Hyam Maccoby ikertzaile juduak hipotesis bat landu du hori azaltzeko. Maccobyren ustez Barrabas Jesusen izengoitia zen; haren otoitzak egiten zituenean beti "aita" hitzarekin hasten zen, hau da, "Abba", eta hortik izengoitia. Haren arabera, jendartea "Bar Abba" garrasika Pilatosengana joan zenean, berez, Jesus presoaren askatasuna eskatzen ari zen. Teoria hori indartzeko,  hainbat eskuizkribu erabili izan dira, besteak beste, Origenesek erabilitakoak: hor, "Barrabàs" Iesous Ton Barabban, Jesus Bar Abba edo Jesus Aitaren Semearen etorrera iragartzen zen. Beraz, Barrabas Jesus bera zen eta sortutako kondaira itzulpen oker baten ondorioa izan liteke.

## Barrabas fikzioan 
*Itun Berri*tik at, fikzioaren ikuspuntutik  Barrabas oso pertsonaia esanguratsu eta sinbolikoa izan da eta interpretazio ugari izan ditu. Literaturan, zineman, musikan, sarritan erabili da.

### Barrabas literaturan 
* Pär Lagerkvist: *Barabbas*. Estokolmo: Albert Bonniers Förlag argitaletxea, 1950. Zinemako bertsioak eleberri horretaz oinarritu dira.
* Arturo Uslar Pietri: *Barrabás y otros cuentos*. 1928. Bartzelona: Bruguera, 1983. ISBN 10: 8402059155.
* Sean Young: *Barrabas*. Boveda, 2011. .

### Barrabas zineman 
* *Barabba* (Barabbas) (1953). Suediako ekoizpena. Zuzendaria: Alf Sjöberg.
* *Barabba* (Barabbas) (1961). Italiako ekoizpena. Zuzendaria: Richard Fleischer.

## Erreferentziak 
## Kanpo estekak 
* : Ikuspuntu erlijiosoa.
Gesta kantak

[thumb|*[Beowulf* gesta kantaren eskuizkribua.]]
**Gesta kantak** Erdi Aroko Europa mendebaldeko kanta epikoak dira. Ahoz aho trasmititzen ziren. Edukien aldetik, iraganeko gerra ekintza loriatsuei eta gertaera harrigarriei buruzkoak ziren, baina kondairak eta legendak nahastuz. Soziologikoki, atzean noblezia eta aristokrazia feudala zeuden, haien jatorriaren irudi heroikoa zabaltzeko asmoz. Poema hauen heroiek noble horien ispilu izan nahi dute eta, ondorioz, nobleak ziren poema horien lehenengo hartzaileak nahiz eta, denboraren poderioz, herri tradizioa bihurtu eta jende xehe artean zabaldu.

## Koblakariak, juglareak 
Koblakariak edo juglareak Erdi Aroko Europako antzezleak ziren, musika tresnak jotzeko, kantatzeko eta istorioak eta elezaharrak kontatzeko dohaina zutenak. Horiek Erdi Aroko koblakarien poesia sortu zuten. X. mendea eta XIII. mendearen lehen erdialdea arteko Erdi Aroko lehen etapan juglare epikoak ziren nagusi (izatez olerkari ikasiak), ohi olerkaritza narratibo, tartean gesta kantak, edo biografikoko zatiak eta atalak errezitatzen zituztenak.

Gesta kantek luzera handia izaten zuten (2.000 eta 20.000 lerro artekoak) eta, ondorioz, juglareek trikimailu desberdinak erabili behar zituzten egun desberdinetan zatiak kantatzeko. Hori da behintzat zenbait pasarteren zentzua: horietan aurreko ataletan gertatutakoaren laburpena egiten da, ziur aski entzuleei poemaren argumentua gogorarazteko. Poemak kapituluen moduko errima asonanteko multzoz antolatzen ziren. Denborarekin, askoz beranduago, poema horiek idatzi egin ziren eta horri esker ezagutzen ditugu gaur egun.

## Gesta kanta ezagunenak 
### Frantzia 
* *Errolanen kantua* *(La Chanson de Roland)*

### Espainia 
* *Mio Ciden eresia* *(Poema del Mio Cid)*

### Alemania 
* *Nibelungoen kanta* (*Nibelungenlied*)

### Ingalaterran 
* *Beowulf*

### Errusia 
* Igorren kanpainako egitandien kantorea (*Слово о плъку Игоревѣ*)
[thumb|[Mio Ciden eresiaren lehenengo orria.]]
## Erreferentziak 
## Ikus, gainera 
* Erdi Aroko koblakarien poesia

## Kanpo estekak 
* Erdi Haroko literatur generoak.
Francis Fukuyama

**Yoshihiro Francis Fukuyama** (Chicago, 1952ko urriaren 27a) japoniar jatorriko estatubatuar politologo ezaguna da. Nazioarteko politika eta garapenaren inguruko hainbat lan egin ditu. Bere libururik ezagunena *The end of the history and the last man* da, 1992an argitaratua eta 20 hizkuntza baino gehiagora itzuli zena.

Liburu horretan argudiatu zuen, Sobietar Batasunaren desegitearekin eta Gerra Hotzaren amaierarekin, historia heldu zela bere azken helburura, hau da, ideologiak desagertzera eta mendebaldeko demokrazia liberalaren hedapenera.

Fukuyamaren ikuspegia kritikatua izan zen 2001eko irailaren 11ko atentatuak bezalako gertakarien ondoren. Era berean, autore batzuek, historia amaitu ez eta berriro ere bueltan dela defendatuko dute XXI. mendeko ikuspegi geopolitiko batetik. Kasu honetan AEB eta Txinaren arteko lehiaren testuinguruan.

## Erreferentziak 
## Kanpo loturak
Erreka Mari

***Erreka Mari*** Txotxongillo Taldearen txotxongilo-antzezlana da. Haurrei zuzendurik, lamina batek besteen desberdina izateagatik jasan behar dituen oztopo eta eragozpenak kontatzen ditu. 1990 urtean plazaratu zen lehen aldiz.

## Kanpo estekak
Sergio Ordóñez

**Sergio Ordóñez Gorostiza** gipuzkoar musikaria da, hainbat taldetan ibilitakoa. Perkusioa, güiro eta bateria jotzen ditu.

## Diskografia 
### Joxe Ripiau 
* *Positive Bomb* (Esan Ozenki, 1996)
* *Karpe Diem* (Esan Ozenki, 1997)
* *Paradisu Zinema* (Esan Ozenki, 1998)
* *Bizitza Triste eta Ederra* (Esan Ozenki, 2000)

### The Solanos 
* *The Solanos* (Metak, 2005).

### Esne Beltza 
* *Made in Euskal Herria* (Gaztelupeko Hotsak, 2008)
* *Noa* (2010)
* *3 Kolpetan* (2011)

### Patxuko Nice 
* *435.0*

## Erreferentziak
Entre todas las mujeres

***Entre todas las mujeres*** 1998. urtean Juan Ortuostek eginiko filma da, Lan Zinema, S.L. enpresak ekoiztua.

Ez zuen emaitza onik atera baina Antonio Resinesek bere lanagatik Fotogramas de Plataren aktore onenaren saria lortu zuen.

## Sinopsia 
Jorge Galíndez idazle eta kazetari ohiak presondegian bere bizitzaren azken urteari buruz gogoeta egiten du. Iruzur bat egiteagatik atxilotua, harreman sentimental arazotsuak izan ditu eta Enbeita lagun ohiaren berragerpenak dena aldatu zuen.

## Pertsonaiak 

* Mikel Albisu: bildumazalea
* Teresa Andonegi: Ana
* Ramón Barea: Jorge
* Maiken Beitia: Adelaida
* Mariví Bilbao: Beatriz
* Teresa Calo: Carmen
* Aitana Durán: Vanessa
* Saturnino García: Sangróniz
* Lander Iglesias: Scottie
* José María Intxausti
* Jone Irazabal: Julio
* Alberto López
* Josu Ormaetxe: Laguna
* Antonio Resines: Enbeita
* Juan Viadas: Ezkurra

## Erreferentziak 
## Kanpo estekak
Leicester Tigers

[thumb|250px|[London Waspsen aurkako partida.]]
**Leicester Tigers** (izen ofiziala, *Leicester Football Club *) Ingalaterrako Leicester hiriko errugbi talde bat da. Ingalaterrako errugbi txapelketan jokatu ohi du. 1865an sortu zen, hortaz gaur egungo talde zaharrenetako bat da.

## Historia 
Taldea 1880an sortu zen hiriko George Hotelean *Leicester Societies AFC*, *Leicester Amateur FC* eta *Leicester Aler* talde txikiagoek bat egin zutenean. Bost urte beranduago hartu zuen "Tigers" ezizena elastikoan zituen marrak zirela eta. Gaur egungo marra gorri, berde eta zuriak 1891ean hartu zituen.

1980an Hegoaldeko hemisferioan bira bat egin zuen, hau egiten lehen talde ingelesa izan zen. 1987an Ingalaterrako liga hasi zenetik Leicester izan da talderik arrakastatsuena, 11 aldiz irabazi baitu liga eta beste zazpi aldiz egin du bigarren. 1996an Heineken Kopa abiatzearekin batera Europako taldeak profesionalizatu egin ziren. Leicesterrek dagoeneko bi aldiz irabazi du txapelketa nagusia, eta beste hiru final ere jokatu dituzte.

## Lorpenak 
* Europako Txapeldunen Kopa (Heineken Kopa)
** Txapelduna (2): 2001, 2002.
** Finalerdiak (3): 1997, 2007, 2009.
* European Challenge Cup
** Txapelduna (0)
** Finalista (1): 2021.
* Ingalaterrako errugbi txapelketa:
** Txapelduna (11): 1988, 1995, 1999, 2000, 2001, 2002, 2007, 2009, 2010, 2013, 2022.
** Bigarrena (8): 1994, 1996, 2005, 2006, 2008, 2011, 2012, 2025.
* Anglo-Galestar Kopa:
** Txapelduna (8): 1979, 1980, 1981, 1993, 1997, 2007, 2012, 2017.
** Finalista (6): 1978, 1983, 1989, 1994, 1996, 2008.

## Kanpo estekak 
* Leicester Tigers taldearen webgunea
Erreka (argipena)

**Erreka** hitzak adiera zenbait ditu:
* erreka, ur-laster txikia;
* **Erreka**, Koxtape Arraun Elkarteko traineru historikoa;
* Erreka Kirol Elkartea, Doneztebeko kirol elkartea.